Държавен вестник, бр. 20, 2022 г., стр. 27

БРОЙ  20	
Д Ъ Р Ж А В Е Н  В Е С Т Н И К 	
СТР.  27  
26 
 
 
 
при свързването им към товарната тръбопроводна система в товарната зона. На това място, когато 
не се използва, тя трябва да може да бъде отделяна посредством демонтируема шпула и слепи 
фланци. 
. 2 Връзката към брега трябва да бъде снабдена с спирателен вентил и сляп фланец. 
. 3 Тръбите трябва да са челно заварени и напълно прегледани с рентгеноскопия. Фланцовите 
връзки в тръбопроводите трябва да се разрешават само в товарната зона и в бреговата връзка. 
. 4 Предпазни щитове трябва да бъдат осигурени при връзките, посочени в точка 3.7.3.1, както и 
събирателни тави с достатъчна вместимост, със дренажни  средства за изхвърляне. 
.5 Тръбопроводите трябва да се самооттичат към товарната зона и за предпочитане в товарна 
цистерна. Администрацията може да приеме алтернативни мерки за източване на тръбопроводите. 
.6 Трябва да се предприемат мерки, които да позволят такива тръбопроводи да бъдат прочистени 
след употреба и да бъдат поддържани газобезопасни, когато не се използват. Вентилационните 
тръби, свързани с прочистването, се разполагат в товарната зона. Съответните връзки към 
тръбопроводите се осигуряват със спирателен вентил и сляп фланец. 
 
3.7.4 Входовете, входовете за въздух и отворите на помещенията за настаняване, сервизни и 
машинни помещения и контролни станции не трябва да гледат към свързването на носовите или 
кърмовите товаро-разтоварни съоръжения с брега. Те се разполагат от външната страна на 
надстройката или рубката на разстояние най-малко 4 % от дължината на кораба, но не по-малко от 
3 m от края на рубката, обърната към мястото на свързването на носовите или кърмовите товаро-
разтоварни съоръжения с брега. Това разстояние, обаче, не трябва да надвишава 5 m. Страничните 
люкове, разположени срещу мястото на свързване към брега и отстрани на надстройката или 
рубката, в рамките на посоченото по-горе разстояние, са от фиксиран (неотварящ се) тип. Освен 
това, по време на използването на носовите или кърмови съоръжения за товарене и разтоварване, 
всички врати и отвори на съответната надстройка или рубка трябва да се държат затворени. 
Когато, в случай на малки кораби, не е възможно да се постигне съответствие с точка 3.2.3 и 
настоящата точка, администрацията на държавата на флага може да одобри облекчаване на 
горните изисквания. 
3.7.5 Въздухопроводите и другите отвори към затворени помещения, които не са изброени в точка 
3.7.4.1, трябва да са защитени от всякакъв вид газ, който може да бъде изпуснат при разрушаване 
на шланг или връзка. 
3.7.6 Аварийните изходи не трябва да свършват в комингсите, изисквани по 3.7.7  или  на 
разстояние до 3 м зад тях. 
3.7.7 Трябва да се монтират непрекъснати прегради с подходяща височина, за да се задържат 
разливи на палубата, далеч от жилищните и сервизни помещения. 
3.7.8 Електрическото оборудване в комингсите, изисквано съгласно точка 3.7.7 или на разстояние 
до 3 м зад тях, трябва да съответства на изискванията на глава 10. 
3.7.9 Противопожарните мерки за зоните за товарене и разтоварване на носа или кърмата трябва са 
в съответствие с точка 11.3.16. 
3.7.10 Средствата за комуникация между станцията за контрол на товара и мястото на свързване 
на брега и товаро-разтоварната система трябва да бъдат осигурени и сертифицирани като 
безопасни, ако е необходимо. Предвижда се дистанционно изключване на товарните помпи от 
мястото на свързване на брега и товаро-разтоварната система.
27 
 
 
Глава 4 
Поместване на товара 
4.1 Определения 
4.1.1 Самостоятелен резервоар означава обем за задържане на товара, който не е съседен 
на структурата на корпуса нито е част от нея. Самостоятелният резервоар е изграден и 
монтиран така, че да се елиминира, когато е възможно (или винаги да е сведено до 
минимум) неговото напрягане в резултат на напрягането или движението на съседната му 
конструкция на корпуса. Самостоятелният резервоар не е от съществено значение за 
конструктивната завършеност на корпуса на кораба. 
4.1.2 “Вградена цистерна “ означава обем за задържане на товара, който е част от корпуса 
на кораба и който може да бъде напрегнат по същия начин и със същите натоварвания, 
които въздействат върху прилежащата структура на корпуса и който обикновено е от 
съществено значение за структурната завършеност на корпуса на кораба. 
4.1.3 Гравитационен резервоар означава резервоар с проектно налягане не по-голямо от 
0.07 МРа по манометър, в горната му част. Гравитационният резервоар може да бъде 
самостоятелен или вграден. Гравитационният резервоар трябва да се конструира и изпитва 
в съответствие с признати стандарти, като се отчита температурата на превоза и 
относителната плътност на товара. 
4.1.4 Резервоар под налягане означава резервоар с проектно налягане по-голямо от 0.07 
МРа по манометър, в горната му част. Резервоарът под налягане е самостоятелен и е с 
конфигурация, позволяваща прилагането на критериите за проектиране на съдовете под 
налягане в съответствие с признатите стандарти. 
4.2 Изисквания за типа резервоар за отделните продукти 
Изискванията както за монтаж, така и за проектиране на типовете резервоари за отделните 
продукти са показани в колона  f в таблицата от глава 17.